jkorsvik/nowiki_second_scrape_merged huggingface dataset:
Adhemar da Silva

Adhemar Ferreira da Silva (født 29. september 1927 i São Paulo, død 12. januar 2001) var en brasiliansk friidrettsutøver som deltok i olympiske leker 1948 i London, 1952 i Helsingfors og 1956 i Melbourne. Han vant to olympiske gullmedaljer og satte fem verdensrekorder i tresteg i løpet av karrieren.
Han begynte med tresteg i 1947. Han viste tidlig sitt talent, satte ny brasiliansk rekord og kvalifiserte seg til OL 1948 i London. Her ble han bare nummer 14, men både i Helsingfors 1952 og Melbourne 1956 tok han OL-gull.
Han vant gull i tresteg under de Panamerikanske leker 1955 i Buenos Aires i Argentina og 1959 i Chicago.


== OL-medaljer ==
1952  Helsingfors -  Gull i friidrett, tresteg
1956  Melbourne -  Gull i friidrett, tresteg


== Referanser ==


== Eksterne lenker ==
(de) Adhemar da Silva – Munzinger Sportsarchiv 
(en) Adhemar da Silva – Olympics.com 
(en) Adhemar da Silva – Olympic.org 
(en) Adhemar da Silva – Olympedia 
(en) Adhemar da Silva – Sports-Reference (OL-resultater – arkivert) 
(en) Adhemar da Silva – databaseOlympics.com (arkivert) 
(pt) Adhemar da Silva – Brasils olympiske komité 
(en) Adhemar da Silva – World Athletics 
(en) Adhemar da Silva – Track and Field Statistics 
(en) Adhemar da Silva på Internet Movie Database 
(en) Adhemar da Silva hos The Movie Database
Boxcar Willie

Boxcar Willie (født Lecil Travis Martin 1. september 1931 i Texas, død 12. april 1999) var en amerikansk countrysanger. Han hadde 34 gullplater og 5 platinaplater. 


== Utvsalgt diskografi ==
1977 Boxcar Willie
1978 My daddy was a railroad man
1982 Last train to heaven
1991 The spirit Of America


== Referanser ==


== Eksterne lenker ==
Offisielt nettsted 
(en) Boxcar Willie på Internet Movie Database 
(en) Boxcar Willie hos The Movie Database 
(en) Boxcar Willie på Discogs 
(en) Boxcar Willie på MusicBrainz
Roy Rogers

Se Roy Rogers (gitarist) for den amerikanske slidegitaristen.Roy Rogers (født Leonard Franklin Slye 5. november 1911, død 6. juli 1998) var en amerikansk countrysanger og western-skuespiller. Han og hans tredje kone Dale Evans, hesten Trigger og hunden Bullet medvirket i over hundre filmer og i «The Roy Rogers Show». Han kom til California i 1929. Der jobbet han som lastebilsjåfør og ferskenplukker inntil han etter hvert fikk småjobber som syngende cowboy. Han hadde små roller i film fra 1935 og fikk sitt gjennombrudd 1938 i «Under Western Stars».

When I die, just skin me out and put me up on old Trigger and I'll be happy

Elton John har tilegnet Roy Rogers og Trigger en sang i sitt album Goodbye Yellow Brick Road fra 1973. 


== Familie ==
Arline Wilkins, hans andre kone, døde noen dager etter fødselen av deres sønn, Roy Rogers Jr. (Dusty). Dale Evans ble hans barns "mor" da Dusty bare var 15 måneder gammel. Han og Arline hadde tre barn; to jenter og Dusty. Roy og Dale adopterte senere fire barn sammen.


=== Ekteskap ===
Lucile Ascolese (8. mai 1933 til deres skilsmisse 8. juni 1936)
Arline Wilkins 	(14. juni 1936 til hennes død 3. november 1946)
Dale Evans (31. desember 1947 til hans død 6. juli 1998)


== Utmerkelser ==

Roy Rogers har tre stjerner på Hollywood Walk of Fame, den første på 1752 Vine Street for sine bidrag til filmindustrien, den andre på 1733 Vine Street for sine bidrag på radio og den tredje på 1620 Vine Street for sine bidrag på TV.


== Trigger ==
Roy Rogers hest «Trigger» var nesten like kjent som han selv. Rogers fikk hesten i 1938 og red han i alle sine filmer og TV-show. Trigger døde i 1965, 33 år gammel. Før han overtok Trigger så hadde den medvirket i en film allerede. I 1938 red Olivia de Havilland han i «The Adventures of Robin Hood».
Triggers opprinnelige navn var Golden Cloud.


== Utvalgte sanger ==
"Tumbling Tumbleweeds"
"Way Out There"
"Ride Ranger Ride"
"Hold That Critter Down"
"One More Ride"
"That Pioneer Mother Of Mine"
"Little White Cross On The Hill"


== Filmografi ==


== Referanser ==


== Eksterne lenker ==
Offisielt nettsted 
(en) Roy Rogers – kategori av bilder, video eller lyd på Commons 
(en) Roy Rogers på Internet Movie Database 
(sv) Roy Rogers i Svensk Filmdatabas 
(fr) Roy Rogers på Allociné 
(en) Roy Rogers på AllMovie 
(en) Roy Rogers hos The Movie Database 
(en) Roy Rogers hos Internet Broadway Database 
(en) Roy Rogers hos Behind The Voice Actors 
(en) Roy Rogers på Apple Music 
(en) Roy Rogers på Discogs 
(en) Roy Rogers på MusicBrainz 
(en) Roy Rogers på Spotify 
(en) Roy Rogers på Last.fm 
(en) Roy Rogers på AllMusic
Sonofon

Sonofon A/S, undertiden også omtalt som Dansk MobilTelefon I/S, er et dansk teleselskap etablert i 1991 av GN Store Nord og amerikanske BellSouth med det formål å tilby GSM-basert mobiltelefoni. Sonofon har hovedsete på Frederikskaj i København, men har flertallet av sine medarbeidere i Aalborg.  
Sonofon er heleid av Telenor via Telenor Danmark Holding. I 2007 hadde Sononfon 1700 ansatte (herav 400 i Cybercity) og 1 398 000 kunder, svarende til 23,3% av det danske mobilmarked. I 2009 er kundetallet om lag 1,5 millioner. Administrerende direktør er Henrik Clausen.


== Historie og utvikling ==
BellSouth og GN Store Nord søkte i 1990 om én av to utlyste lisenser til å drive GSM 900 MHz mobilnettverk i Danmark. De to selskapene fikk lisensen 9. september 1991 og dannet Sonofon for å bygge ut og drive nettverket. GSM-lisensen var det første egentlige brudd på det danske telemonopol (den andre lisensen gikk til den tidligere monopolisten TDC).
Sonofons tjeneste ble lansert offisielt september 1992 og hadde ved utgangen av året 2.500 kunder, et tall som steg hurtig i de følgende år og nådde en halv million ved utgangen av 1996. 11. januar 1998 lanserte Sonofon som det første danske selskap kontantkort, det vil si forhåndsbetalte abonnement. Denne tjenesten fikk mobiltelefoniens popularitet til å stige ytterligere, og Sonofon hadde ved utgangen av 1998 hele 700.000 kunder.
Sonofon lanserte som det første danske mobilett GPRS-tjenester i 2000. Samme år utvidet Sonofon sin forretning utenfor mobiltelefoni, da man fikk en lisens til å drive internettforbindelser med FWA-teknologi. De første FWA- forbindelser ble installert i august 2001. Sonofon hadde på dette tidspunkt ca. 1 million kunder. 
13. juni 2000 solgte GN Store Nord sin eierandel på 53,5% av Sonofon til Telenor for 13,1 mrd kroner. I perioden 2000-2003 gjennomførte Sonofon en rekke konsolideringer, hvor firmaet oppnådde et stabilt overskudd. I desember 2003 signerte Telenor en avtale med BellSouth om å overta deres 46,5% aksjepost i Sonofon, og 10. desember overtok Telenor BellSouths eierandel for 3,05 mrd kroner. 30. april 2004 kjøpte Sonofon lavpris-mobilsekskapet CBB Mobil, og senere samme år lanserte Sonofon sine første flat rate-produkter.  
I februar 2005 ble Telenors aktiviteter i Norden samlet i Telenor Nordic, og Sonofon inngikk i denne organisasjonen. I mai 2005 overtok Telenor tele- og internetvirksomheden Cybercity for 1,35 mrd kroner, og 15. august 2005 ble Cybercity-direktør Henrik Clausen i ledelse i begge selskaper. 19. desember vant Sonofon retten til å kjøpe UMTS-lisensen som ble overflødig da Telia kjøpte Orange i Danmark, og fikk dermed mulighet for å tilby 3G mobiltelefoni i fremtiden.
Høsten 2005 begynte Sonofons butikker å selge Cybercity-produkter, og i februar 2006 begynte begge selskaper å bruke Telenors blå og hvite logo (Sonofon hadde tidligere en delfin som logo og maskot).


== Eksterne lenker ==
Artikkelen har ingen egenskaper for offisielle lenker i Wikidata
Copromorphoidea

Copromorphoidea er en gruppe (overfamilie) av små sommerfugler som ligner viklere (Tortricidae). Gruppen omfatter to familier, Carposinidae og Copromorphidae, men enkelte autoriteter slår disse sammen til én. De finnes i alle verdensdeler bortsett fra Antarktis, men mangler i Nord-Europa. Mest artsrike er de på vestsiden av Stillehavet. Noen arter i familien Carposinidae kan gjøre skade i fruktdyrking.


== Eksterne lenker ==
(en) Copromorphoidea i Encyclopedia of Life 
(en) Copromorphoidea i Global Biodiversity Information Facility 
(en) Copromorphoidea hos Fauna Europaea 
(en) Copromorphoidea hos ITIS 
(en) Copromorphoidea hos NCBI 
(en) Kategori:Copromorphoidea – bilder, video eller lyd på Wikimedia Commons 
Copromorphoidea – detaljert informasjon på Wikispecies
Jon Hamm

Jon Hamm (født Jonathan Daniel Hamm, 10. mars 1971) er en amerikansk skuespiller som først og fremst har arbeidet i TV. Gjennom store deler av 1990-årene bodde Hamm i Los Angeles og fikk bare små roller i en lang rekke TV-serier, inkludert Providence, The Division, What About Brian og Related.
I 2000 fikk han sin første rolle i en spillefilm i Space Cowboys regissert av Clint Eastwood. Året etter hadde han en birolle i komedien Kissing Jessica Stein. I 2002 spilte han i filmen We Were Soldiers.
Hamm fikk sitt gjennombrudd i rollen som Don Draper, kreativ direktør i det fiktive reklamebyrået Sterling Cooper i TV-suksessen Mad Men. Serien hadde premiere i USA i juli 2007. Hamms innsats er belønnet med en Golden Globe for beste skuespiller i en dramaserie i 2008. Ved siden av rollen i Mad Men, spilte Hamm i filmen The Day the Earth Stood Still som hadde premiere i 2008. Han fikk sin første hovedrolle i thrilleren Stolen i 2010. Hamm hadde dessuten en birolle i kriminalfilmen The Town i 2010, og i filmen Howl. I 2016 spilte han i filmen Keeping Up with the Joneses og i 2019 fikk han en rolle i Lucy in the Sky. I 2020 spilte han i filmen Wild Mountain Thyme.


== Referanser ==


== Eksterne lenker ==
(en) Jon Hamm på Internet Movie Database 
(sv) Jon Hamm i Svensk Filmdatabas 
(da) Jon Hamm på Filmdatabasen 
(da) Jon Hamm på Scope 
(fr) Jon Hamm på Allociné 
(en) Jon Hamm på AllMovie 
(en) Jon Hamm hos Turner Classic Movies 
(en) Jon Hamm hos Rotten Tomatoes 
(en) Jon Hamm hos The Movie Database 
(en) Jon Hamm hos Behind The Voice Actors
Kay Jeiskelid

Kay Arne Jeiskelid (født 29. oktober 1946) var ordfører i Bykle kommune i 26 år. Jeiskelid representerer Høyre. Etter flere perioder fra 1985 som ordfører og representant for Arbeiderpartiet var han ordfører som representant for ei upolitisk liste i kommunen. Men  tidlig i perioden 1999 til 2003 meldte han overgang til Høyre. Ved valget i 2003 fikk han fornyet tillit som ordfører i kommunen. Han er den ordfører i Aust-Agder som har lengst fartstid. Foruten å være politiker er Jeiskelid også maskinentreprenør. Før han ble ordfører, var han varaordfører i to år, fra 1983 til 1985. Da var Tor Byklum ordfører. I 2011 ble han avløst av Jon-Rolf Næss fra Arbeiderpartiet.


== Referanser ==


== Eksterne lenker ==
(no) Kay Jeiskelid hos Stortinget 
(no) Kay Jeiskelid hos Norsk senter for forskningsdata 
(no) Svein Sundsdal og Gunnar Kleiberg (6. februar 2007). «Fire nye år for Jeiskelid». NRK Sørlandet. Besøkt 28. desember 2007.
Harald Vestøl

Harald Vestøl (født 24. november 1945) var en norsk lokalpolitiker og var ordfører i Birkenes kommune i Aust-Agder fra 1991 til mars 2010. Han representerte Høyre og etterfulgte Kristen K. Flaa, som var ordfører i kommunen i 20 år for Senterpartiet. Vestøl gjennomgikk en hjerteoperasjon høsten 2006 og var i tvil om han skulle fortsette, men lot seg overtale. Vestøl har hatt samarbeid med Arbeiderpartiet, som hadde varaordfører i kommunen siste periode. Da han fratrådte av helsemessige årsaker i mars 2010, overtok varaordfører Arild Espegren ordførervervet.


== Referanser ==


== Eksterne lenker ==
(no) Harald Vestøl hos Stortinget 
(no) Harald Vestøl hos Norsk senter for forskningsdata
Vidunderbarna

Vidunderbarna var et lokalband fra Bergen. De ble dannet i 1988, men ble mer eller mindre oppløst etter de i 1990 gav ut sin første og eneste singel; Vidunderbarne – Runa Das og sjiraffene fra Mars. Den ble spilt inn på 7" vinyl, maxisingel.


== Vidunderbarna - Runa Das og sjiraffene fra Mars (1990) ==
Side 1:

Hjerteknuser
SlipsSide 2:

Øs Pøs
Dynedarling


== Eksterne lenker ==
Groove.no – Vidunderbarna
Vømmøllokken

Vømmøllokken er den første plateutgivelsen til Vømlingan. EP-en kom ut i 1994.


== Sporliste ==
«Vømmøllokken» (Hans Rotmo, Håvard Flatmo)
«Strekkmetalltråppa» (Hans Rotmo)
«Vømmøllokken – Karrafesten»


== Medvirkende ==
Terje Hilanmo – vokal, lurk og tamburin
Per-Anders Elvertrø – gitar og kor
Anbjørn Viem – mandolin, trekkspill og kor
Håvard Flatmo – bass, mandolin og kor
Terje Tranaas – rytmeprogrammering
Åge Aleksandersen – produsent
Rune Nordal – tekniker
Örderpop

Örderpop er et album med Vømlingan som kom ut i 1997.


== Sporliste ==
«Likar om du fer»
«Vömlingan kjem»
«Sangen om den røde rubin»
«Alt va mytji lettar da enn no»
«Mamma overalt»
«Gammeltida»
«Ny tid»
«Jegerblod»
«Ingenmannsland»
«Vise om byen Hiroshima II»
«Synnøve»
«Månen»
«Bogapatul»


== Medvirkende ==
Terje Hilanmo – vokal, lurk, tamburin og munnspill
Per-Anders Elvertrø – gitar og kor
Anbjørn Viem – mandolin, trekkspill og kor
Håvard Flatmo – bass og kor
Even Granås – trommer
Gjermund Kolltveit – fele
Simon Emes – obo
Vömmölspelet

Vömmölspelet er en EP med Vømlingan som kom ut i 2004.


== Sporliste ==
«Vömmölfjellet Rundt»
«Dans! Dans!»
«Tivoli»
«På Kafé»
«Vömmölspelet»


== Medvirkende ==
Terje Hilanmo – vokal, lurk, tamburin og munnspill
Per-Anders Elvertrø – gitar og kor
Anbjørn Viem – mandolin, trekkspill, melodica, bouzouki og kor
Håvard Flatmo – bass og kor
Espen Myrvang – trommer
Håvard Krogstad – gitar
Åge Aleksandersen – gitar
Terje Tranaas – programmering
Ex navicula navis

Ex navicula navis («Fra en båt, et skip») er en devise som finnes på en rekke historiske segl og våpenskjold knyttet til Łódź. Den regnes i dag for å være byens motto.
I 1423 gav kong Vladislav II Jagello bosetningen Łódź byrettigheter, men den nye byen oppnådde ingen større posisjon i det polske kongeriket i løpet av flere århundre. Det var først i 1820, da Kongress-Polens myndigheter med Rajmund Rembieliński i spissen anla en fabrikkbosetning i byen, at utviklingen virkelig skjøt fart. Łódź utviklet seg til å bli et av de største sentrene for tekstilindustrien i Europa, og denne usedvanlige utviklingen ble sammenfattet i den korte devisen «ex navicula navis» («fra en båt, et skip»). Mottoet er et ordspill på byens navn Łódź, som betyr båt på polsk.
Hyblaeoidea

Hyblaeidae er en artsfattig familie av sommerfugler som i dag gjerne blir regnet som en overfamilie for seg, Hyblaeoidea, innen gruppen Obtectomera. Disse sommerfuglene ligner på små nattfly (Noctuidae), og de har tidligere blitt regnet til denne familien, og også til familien Pyralidae. Hyblaeidene er tropiske og finnes både i den gamle og den nye verden.


== Utseende ==
Middelsstore (vingespenn gjerne rundt 40 mm), kraftig bygde sommerfugler. Kroppen er kort og trinn, hodet ganske lite med fremoverstrakte palper. Antennene er temmelig korte og trådformede. Forvingene er avrundet trekantede, mer eller mindre brunspraglete. Bakvingene er brede og avrundede, ofte med gule eller røde flekker eller bånd. Bakkroppen er kjegleformet, beina forholdsvis korte med markerte sporer. Larvene ligner nattflylarver, der er avlange og nesten nakne med en stor, velutviklet hodekapsel.


== Levevis ==
Larvene lever på planter i trompettrefamilien (Bignoniaceae), jernurtfamilien (Verbenaceae), og de to mangrovefamiliene Avicenniaceae og Rhizophoraceae. De gnager gjerne et spor i bladene og bretter bladet rundt seg til skjul. I dette skjulet oppholder de seg om dagen, og vandrer ut for å ete om natten.


== Skadedyr ==
Arten Hyblaea puera kan gjøre en del skade i teak-(Tectona grandis) plantasjer. De kan ødelegge en stor del av løvverket. Arten, som også kan angripe en del andre plantearter, finnes overalt der teak blir dyrket, og man vet ikke hvor den egentlig stammer fra.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen Obtectomera
Overfamilien Hyblaeoidea
Familien Hyblaeidae
Slekten Erythrochrus  – tre arter
Slekten Hyblaea Fabricius, 1793  – 49 beskrevne arter
Slekten Torone  – bare i den nye verden


== Kilder ==
Catalogue of Life: Annual Checklist 2007. Liste over beskrevne dyr og planter. [1]
Billedgalleri over australske arter: [2]


== Eksterne lenker ==
(en) Hyblaeoidea i Encyclopedia of Life 
(en) Hyblaeoidea i Global Biodiversity Information Facility 
(en) Hyblaeoidea hos ITIS 
(en) Hyblaeoidea hos NCBI 
(en) Kategori:Hyblaeidae – bilder, video eller lyd på Wikimedia Commons 
Hyblaeidae – detaljert informasjon på Wikispecies
Vømmølminner

Vømmølminner er et album med Vømlingan som kom ut i 2007. Dette er ifølge Hans Rotmo den fjerde vømmølplata, og alle låtene er lagd av ham.


== Sporliste ==
«Skålstev»
«Søstrene Berlin»
«Skirennet»
«Vømmølminner»
«Hoppvals for Mandolin»
«Porcelenstrands Allé»
«Under Middels Intelligens»
«Ljåen»
«Distriktsbanditter»
«Bureisar'n»
«Brurastev»
«Vømmøldal Atomenergi»
«Vømlingturnéen» (skjult spor)


== Medvirkende ==
Terje Hilanmo – vokal, lurk, tamburin og munnspill
Per-Anders Elvertrø – gitar og kor
Anbjørn Viem – mandolin, trekkspill og kor
Håvard Flatmo – bass, mandolin og kor
Espen Myrvang – trommer, plystring og kor
Olav Luksengård Mjelva – fele
Lars Lien – kirkeorgel
Jomar Ertsgaard – kroppsperkusjon
Dmitrov

Dmitrov (russisk: Дмитров) er en by i Moskva oblast i Russland. Den ligger ved elva Jakhroma, ca. 65 km nord for Moskva. Innbyggertall: 61 500 (est. 2005), 62 219 (folketelling 2002).


== Historie ==
Dmitrov ble grunnlagt i 1154 av fyrst Jurij Dolgorukij, langt inne i skogene nord for Moskva, på stedet hvor hans sønn Vsevolod ble født. Bynavnet kommer fra Vsevolods skytshelgen, Demetrius av Thessaloniki. 
På 1200-tallet markerte byen stedet hvor grensene til fyrstedømmene Moskva, Tver og Pereslavl-Zalesskij møttes. Dmitrov selv tilhørte imidlertid fyrstene av Galitsj-Merskij, som lå mye lengre nord. I 1364 ble imidlertid byen innlemmet i Storfyrstedømmet Moskva. Både Dmitrij Donskoj og hans sønnesønn Vasilij II tildelte Dmitrov som en apanasje til sine yngre sønner, slik at byen tidvis var et selvstendig lite fyrstedømme under disse storfyrste-sønnene. 
Under Ivan IIIs sønn Jurij Ivanovitsj (1503–1533) begynte Dmitrovs «gullalder». Det var under hans styre at den svart-kuplede Maria Himmelfart-katedralen i byens kreml og den mindre klosterkatedralen Boris og Gleb ble bygget. Byen havnet deretter under Jurijs bror, Andrej av Staritsa. I 1569 ble den tatt fra Vladimir av Staritsa og lagt under opritsjnina, og gikk etter dette inn i en periode med tilbakegang. Byen ble ytterligere rammet i Russlands urolige tider, da den ble plyndret av polakkene. 
Dmitrov fikk innvilget byrettigheter i 1781, og byen har fra slutten av 1700-tallet vært en industriby. Napoleons tropper oppholdt seg i byen en kort stund i 1812, men trakk seg ut da russiske styrker var på vei. Etter byggingen av jernbanen fra Moskva til Kimry på begynnelsen av 1900-tallet steg byens betydning betraktelig.
29. november 1941 ble tyske styrker stanset sør for byen, og de klarte aldri å innta den. Anarkistfyrsten Peter Kropotkin tilbrakte sine siste år i byen.  
I 2005 vant Dmitrov førsteplassen i klassen for byer under 100 000 innbyggere i en landsomfattende konkurranse for å kåre Russlands mest veldrevne by.


== Severdigheter ==
Dmitrov har sin egen Kreml, som på 1930-tallet ble utgravd av sovjetiske arkeologer. I byens kreml ligger bl.a. Maria himmelfart-katedralen (bygget 1509–33). I Dmitrov finnes også tre klostre; Boris og Gleb-klosteret (kjent fra 1472), St. Nikolai-klosteret, og Jomfrufødsel-klosteret. Alle tre ble bygget på 1500-tallet
Om vinteren bygges det store isskulpturer i byens sentrum.


== Transport ==
Dmitrov ligger ved Moskva-kanalen og har jernbaneforbindelse sørover til Moskva, østover til Sergijev Posad og nordover til en rekke andre byer, som Dubna, Kimry og Uglitsj.


== Høyere utdanning ==
Fakultet av Moskvas statlige tekniske universitet, MAMI
Dmitrov-filialen av Det statlige tekniske universitetet Astrakhan


== Kjente personer fra Dmitrov ==
Pjotr Kropotkin (1842–1921), anarkist
Vladimir Besobrasov (1828–1889), nasjonaløkonom, døde i Dmitrov


== Eksterne lenker ==
(ru) Offisielt nettsted 
(en) Dmitrov – kategori av bilder, video eller lyd på Commons Nettsted om Dmitrov (russisk)
Dmitrov på MojGorod.ru (russisk)
Odd Kristian Reme

Odd Kristian Reme ("Kian") (født 8. mars 1953) i Brooklyn, New York City i USA, er en politiker som representerer Arbeiderpartiet.
Odd Kristian Reme var elev ved Stavanger katedralskole. Reme er utdannet prest i Den norske kirke og han ledet Kirkens Bymisjon i Stavanger i åtte år. Reme har vært sterkt engasjert i solidaritetsarbeid for Palestina og tok initiativet til å etablere vennskapsbyavtale mellom Stavanger og Nablus på Vestbredden.
I 1999, 2003 og 2007 var han Arbeiderpartiets ordførerkandidat i Stavanger. Han var medlem av Arbeiderpartiets sentralstyre i perioden 2000-2011.
Per 2022 leder Reme Kielland-nettverket som representerer etterlatte og overlevende etter Kielland-ulykken, og som arbeider for en ny gransking av katastrofen der han mistet sin bror.


== Referanser ==


== Eksterne lenker ==
Profil – Arbeiderpartiet
Knut A. Austad

Knut A. Austad (født 20. desember 1953) er en norsk politiker som var ordfører i Bygland kommune i Aust-Agder fra 1995 til 2011. Han representerte Senterpartiet, og tok over etter Arbeiderpartiets Torbjørn Borgi. Bygland kommune utvikla tjenestetilbudet i hans tid som ordfører, det er investert i idrettshall på Byglandsfjord, nye barnehager, renovering og utbygging av skoler.


== Referanser ==
Solarnor

Solarnor AS var et norsk selskap etablert i 1995. Selskapet har drevet pionerarbeid innen termisk solenergi og har siden starten blant annet deltatt i to Eurekaprosjekter sammen med GE – General Electric.
Disse Eurekaprosjektene har resultert i ny teknologi for polymere materialer og patentert teknologi knyttet til konstruksjon av termiske solenergipaneler.
I 2007 gjorde foretaket en rettet emisjon mot Danfoss Innovation AS og Hafslund Venture AS.
Selskapet samarbeidet med Sabic Innovative Plastics for å få frem polymerer til termisk solenergi i håp om å finne materialer som var egnet til solenergi. Dette viste seg ikke å føre frem.
I 2009 gikk selskapet Solarnor AS konkurs. Patentene, verktøy og alle øvrige rettigheter ble kjøpt av selskapet Catch Solar Energy AS i begynnelsen av 2010. Dette selskapet har deretter utviklet egne patenter basert på ny teknologi og andre materialer. Plast er ikke en del av solfangeren fra Catch Solar Energy.


== Selskaper i Solarnor-konsernet ==
Solarnor AB i Sverige
Solarnor SA i Spania


== Eksterne lenker ==
Solarnors hjemmeside